Kyrene (mytologia)

Kyrene () oli kreikkalaisessa mytologiassa lapiittien kuninkaan Hypseuksen tytär ja nymfi, joka oli tunnettu tavattomasta kauneudestaan. 

Leijonan hyökättyä hänen isänsä lammaslauman kimppuun Kyrene paini paljain käsin sen kanssa. Paikalla ollut Apollon rakastui tähän välittömästi ja sieppasi Kyrenen mukaansa Libyaan. Täällä suhteesta syntyi Aristaios, ja Kyrene sai lahjaksi maa-alueen, joka tunnettiin Kyrenaikana. Sinne perustettiin myöhemmin Kyrenen kaupunki.Pindaros: Pythia 9.5 (engl. käännös).Diodoros Sisilialainen: Historian kirjasto 4.81.1–2 (engl. käännös).

 Lähteet 

Luokka:Nymfit